
Изх. №…………………/………………2023 г.

ДО 

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Анализ на потребностите от социални услуги и Проект на предложение за планиране на социалните услуги на общинско и областно ниво, които се финансират изцяло или частично от държавния бюджет
УВАЖАЕМИ ГОСПОДИН ДЖАНГАЛОВ,

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
В изпълнение на чл. 35 ал. 1 от Закона за социалните услуги (ЗСУ) и чл. 37, ал. 1 от Наредбата за планиране на социалните услуги (Наредбата) е разработен Анализ на потребностите от социални услуги на общинско и областно ниво, които се финансират изцяло или частично от държавния бюджет (Анализ).

Въз основа на анализа е изготвено предложение за планиране на социалните услуги на общинско и областно ниво, които се финансират изцяло или частично от държавния бюджет.
Съгласно чл. 42, ал. 1 и ал. 2 от Наредбата за планирането на социалните услуги, Кметът на общината организира публично представяне на анализа и предложението за планиране на социалните услуги на общинско и областно ниво.
           На 07 март 2023 г., в Областна администрация Смолян се проведе работна среща между кметовете на общини в областта, за обсъждане и съгласуване на предложенията за планиране на социални услуги на областно ниво, за включване по Национална карта за социални услуги. На срещата, за Община Златоград, бяха обсъдени предложенията, идентифицирани от изработения анализ на потребностите, за разкриване на нови специализирани социални услуги за резидентна грижа:
1. Резидентна грижа за пълнолетни лица с психични разстройства;
2. Резидентна грижа за пълнолетни лица с физически увреждания;
3. Резидентна грижа за лица в надтрудоспособна възраст без увреждания.

           На 13 март 2023 г., анализът и предложението за планиране на социалните услуги са  публикувани на интернет страницата на общината, в панел „Обществено обсъждане“. Има постъпили две предложения за изменение на Предложението за планиране на социалните услуги.
           На 19 април 2023 г. се проведе работна среща, с представители на Съвета по въпросите на социалните услуги, на която се обсъдиха анализа и предложението за планиране на социалните услуги, както и постъпилите предложения по време на  общественото обсъждане.
Членовете на Съвета по въпросите на социалните услуги приеха анализа и предложението за планиране на социалните услуги, като изразиха положително становище и по отношение на постъпилите предложения за изменения.

 Във връзка с гореизложеното, предлагам следния проект за                           
Р Е Ш Е Н И Е:
На основание чл. 21, ал. 2 и ал. 1, т. 12 от Закона за местно самоуправление и местна администрация, чл. 35, ал. 1 от Закона за социалните услуги и чл. 41, ал. 1 от Наредбата за планиране на социалните услуги, Общински съвет Златоград

                                                             Р Е Ш И: 

Приема Предложение за планиране на социалните услуги на общинско и областно ниво, които се финансират изцяло или частично от държавния бюджет.
            Приложения:
1. Проект на Предложение за планиране на социални услуги на общинско и областно ниво, които се финансират изцяло или частично от държавния бюджет;

2. Приложение №1 към проекта на Предложението;

3. Анализ на потребностите от социални услуги на общинско и областно ниво, които се финансират изцяло или частично от държавния бюджет;

4. Приложение № 1 - Таблица желаещи;

5. Приложение № 2 - Таблица Образование;

6. Приложение № 3 - Таблица Здравеопазване;

7. Приложение № 4 - Таблица Персонал;

8. Приложение № 5 – Критерии;
9. Протокол от проведена Работна среща в Областна администрация Смолян; 

10. Протокол от проведено обществено обсъждане;
11. Протокол от проведена Работна среща на Съвета по въпросите на социални услуги.
С уважение,

МИРОСЛАВ ЯНЧЕВ

Кмет на Община Златоград

Изготвил:

Елица Мангарудова - Мл. експерт СДП
Съгласували:

Ирина Иванова - Директор на дирекция  ИР, ОП, СД и ВО
Златка Цекова - Директор на дирекция АПО, ОС и З, той и юрисконсулт




                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

